Deg tezlit-agi “Yella usirem”, isseqdec allus n waffir “Yella yella yella usirem” deg tazwara almi d taggara n usefru-agi imi yuɣal-d s wazal n 16 n tikkal anda amedyaz yessemres awekked d usfukel iwakken ad d-ibeggen belli mazal asirem yezdeɣ ul-is akked d tudert-is ɣef temsalt n tmurt-is imi ad d-yas wass i deg-i ara teǧǧuǧeg wa ad tbeddel liḥala-ines ɣer wayen yelhan, skud tella tegmat d tdukkli taḥeqqanit gar watmaten-is iqbayliyen ur nettɛemmid ara akken ad tṛuḥ tutlayt-nsen d tmagit-nsen akked d wansayen n lejdud i ten-yesdukulen.